સુરેન્દ્રનગરમાં કલાપ્રેમી ડોક્ટરો દ્વારા સંચાલીત સ્પંદન સંસ્થાના ઉપક્રમે ફેસબુક સોશિયલ વેબસાઇટ પર મેડીક્લિક નામે ઓનલાઇન ફોટોગ્રાફી સ્પર્ધાનું આયોજન કરાયું હતું. જેમાં દેશ-વિદેશમાં રહેતા અને પ્રેક્ટિશ કરતા એમ.બી.બી.એસ., બી.ડી.એસ., બી.એ.એમ.એસ., બી.એચ.એમ.એસ., ફિઝીયોથેરાપિસ્ટ ૧૩૩ ડોક્ટરો અને વિદ્યાર્થીઓએ ભાગ લીધો હતો. આ સ્પર્ધામાં પ્રથમ પાંચ ક્રમે ઉત્તિર્ણ થનાર સ્પર્ધકોને રોકડ રકમના ચેક અપાયા હતા. જ્યારે તમામ સ્પર્ધકોને પ્રમાણપત્ર પણ એનાયત કરાયા હતા.આ સ્પર્ધાનું સંચાલન સુરેન્દ્રનગરના ડો. પાર્થ ગોલ, ડો.મૌલીક પટેલ, ડો.ઊર્વી કગથરા, ડો.સ્વાતી કારીયા, ડો.અંકીતા ભેંસદડીયા દ્વારા કરાયું હતું. જ્યારે નિર્ણાયક તરીકે સી.યુ.શાહ મેડિકલ કોલેજના વાઇસ સુપ્રિટેન્ડેન્ટ ડો.ગુપ્તા એ સેવા આપી હતી. જ્યારે સ્પર્ધાને ઊદ્યોગપતિ પ્રકાશભાઇ વરમોરા, જીતુભાઇ વરમોરાએ આર્થિક યોગદાન આપ્યું હતું. આ સ્પર્ધાના ટોપ ૨૦ ફોટોગ્રાફનો સ્પંદન ૨૦૧૪ પુસ્તક્માં પણ સમાવેશ કરવામાં આવનાર છે.